Escacs per la Festa Major de Balaguer
El Club d'Escacs Balaguer organitza diferents activitats dins el marc de la Festa Major de Balaguer, per començar aquest dissabte 09 Novembre, es disputarà el ja veterà Torneig Escacs Escolar Memorial LLuís Pijuan, que aquest any celebra la 32ena edició ininterrumpuda desde la seva creació; és un torneig de partides ràpides on hi poden participar tots els escolars de Balaguer o que estudiïn a Balaguer, i els alumnes de la Escola d'Escacs del Club Escacs Balaguer, tal i com es va definir en les seves bases, fins al 16 anys, estiguin federats o no.
El torneig es disputarà al Casal Lapallavacara a partir de les 09.30h i fins a les 13.30h, i el club d'Escacs oferirà un esmorzar a tots els participants, les inscripcions al torneig es poden fer mitjançant el club d'Escacs al e-mail: info@escacsbalaguer.org fins el divendres 08 Novembre.
Al finalitzar el torneig, el club d'Escacs Balaguer participarà en el lliurament del premi ENCARNACIÓ VILA I ESCODA, com a membre de la Fundació Estel i dins aquest mateix lliurament s'entregaran els premis d’escacs del torneig “Memorial Pijuan”, a la sala d’actes de la Paeria de Balaguer a partir de les 13.30h.
I per finalitzar aquesta jornada d'Escacs, a partir de les 17.00h el club organitza les ja tradicionals simultànies d'escacs al vestíbul de l'Ajuntament de Balaguer, on un màxim de 25 jugadors s'enfrontaran al Gran Mestre d'Escacs (GM) Jordi Magem, que actualment ocupa la 19ena posició en el ranking espanyol, és l'actual Director Tècnic de la Federació Catalana d'Escacs, és també FIDE Sènior trainer desde el 2010 (màxima categoria com a entrenador internacional), i va ser campió d'Espanya el 1990 i dos cops campió de Catalunya els anys 2008 i 2010; les inscripcions a les simultànies, degut a que són places limitades, es poden fer al e-mail: info@escacsbalaguer.org fins el divendres 08 Novembre.